### Resume

JURA har anmodet om at igangsætte en lokalplan for et nyt boligområde ved [adresse] i [adresse]. Lokalplanområdet ligger i den nordvestlige del af [adresse] og er på ca. 2,2 ha. Lokalplanen skal give mulighed for både åben-lav boliger (parcelhuse) og tæt-lav boliger (rækkehuse og lign.).

### Sagsfremstilling

![](data:image/png;base64...)

Figur 1: Kort over lokalplanområdet.

![](data:image/png;base64...)

Figur 2: Forslag til bebyggelsesplan.

JURA har anmodet om at igangsætte en lokalplan for et nyt boligområde ved [adresse] i [adresse]. Lokalplanområdet ligger i den nordvestlige del af [adresse] og er på ca. 2,2 ha. Lokalplanen skal give mulighed for både åben-lav boliger (parcelhuse) og tæt-lav boliger (rækkehuse og lign.). Der vil kunne være ca. 11 parcelhuse eller ca. det dobbelte antal rækkehuse. Vejadgangen sker fra [adresse].

Lokalplanområdet er omgivet af åbne arealer med landbrugsjord mod nord og vest. Mod øst støder området op til [adresse] og et boligområde med lav bebyggelse. Lokalplanområdet ligger i forlængelse af boligområdet ved [adresse] mod syd, hvor til der også sikres mulighed for fremtidig stiadgang. Længere mod syd ligger Smidstrup-Skærup Skole. Der skal også være en forbindelse fra det nye boligområde og frem til de trampestier, der ligger mod sydvest i lokalplan nr. 1228. Det skal afklares under udarbejdelsen af lokalplanen, hvordan dette sikres.

Lokalplanområdet er omfattet af en boligramme til lav boligbebyggelse i kommuneplanen. Nordøst for lokalplanområdet ligger et erhvervsområde med mulighed for virksomheder op til miljøklasse 3. Der skal derfor udlægges areal i lokalplanen til en 50 meter bufferzone mod erhvervsområdet, som er afstandskravet ved placering af boliger op til den type erhverv. Vest for lokalplanområdet ligger en kornsilo, som vurderes at kunne give støjgener til det nye boligområde, og der er derfor igangsat udarbejdelse af en støjredegørelse, der skal klarlægge omfanget af støjen og en evt. løsning på støjdæmpning.

Vurdering af afledte konsekvenser

Der skal foretages en helhedsvurdering af boliglokalplaners afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Helhedsvurderingen viser, at lokalplanen ikke har afledte konsekvenser på de undersøgte forhold.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat. Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

Men da der i høringsperioden er helligdage/ferie forlænges den til 5 uger.

[adresse]Frafaldserklæring

Det accepteres, at der ikke gives en frafaldserklæring af lodsejeren i denne sag. Lokalplanområdet er beliggende i område af kommunal byudviklingsmæssig interesse, og kommunen vil derfor være indstillet på at overtage arealet, såfremt lodsejeren måtte gøre overtagelsespligten gældende.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1391 igangsættes. |

|  |  |
| --- | --- |
| at | eventuelle støjforanstaltninger i forhold til kornsiloen vurderes nærmere og sikring af stiforbindelse til trampestier i lokalplan 1228 afklares i forbindelse med lokalplanarbejdet. |

### Beslutning

Godkendt.

Jacob Clausen og Ulrik Lauritsen var fraværende.